fi en fi fi fi fi fi fi fi fi fi fi fi fi fi fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi fi fi fi fi fi fi fi fi fi fi fi en nl fi sk en fi fi fi
UNTO – Uusia tapoja luoda ja toteuttaa yhdessä
Hankkeen toteutus ja maksatukset
Hakemuksen sisältö ja liitteet
Hankehakemukset tehdään sähköisesti Hyrrä-järjestelmässä. Hyrrässä on vastattava seuraaviin kysymyksiin, joista muodostuu hankkeen hankesuunnitelma:
kuka on hankkeen vastuuhenkilö (=se henkilö, joka viime kädessä vastaa kaikesta)
kuka on hankkeen yhteyshenkilö (= se henkilö, johon otetaan yhteyttä)
hankkeen nimi (ytimekäs ja kohtuullisen lyhyt)
lyhyt kirjallinen kuvaus siitä, mitä hankkeessa tehdään (hankerekistereissä julkaisua varten)
millaisen kustannusmallin valitsette hankkeeseen ja miksi valitsette kyseisen mallin
hankkeen karkea kustannusarvio (eritelty kustannusarvio liitteeksi)
hankkeen karkea rahoitussuunnitelma (eritelty rahoitussuunnitelma liitteeksi)
kuvaus hakijan toiminnasta, organisaatiosta, ammattitaidosta, kokemuksesta ja taloudellisesta tilanteesta sekä hankkeen toteuttamiseen käytettävistä ja tarvittavista resursseista
kuvaus siitä, mihin ongelmaan tai tarpeeseen hankkeella haetaan vastausta
kuvaus siitä, mitä tavoitteita hankkeella on ja miten tuloksia seurataan
kuvaus konkreettisista toimenpiteistä, mitä hankkeessa tehdään
kuvaus siitä, mitkä tahot osallistuvat hankkeen toteuttamiseen ja miten
kuvaus siitä, minkälaisia riskejä hankkeessa on ja miten niihin varaudutaan
kuvaus siitä, miten kestävän kehityksen periaatteet huomioidaan hankkeessa
selvitys siitä, miten hankkeessa on huomioitu aiemmin toteutetut hankkeet
mikä on hankkeen kohderyhmä ja miten se on valittu
miten hankkeesta on tiedotettu ja tullaan tiedottamaan hankkeen aikana
miten hankkeen toteutumista arvioidaan ja miten hankkeessa syntyvää toimintaa jatketaan hankkeen päättymisen jälkeen
tehdäänkö hankkeessa talkootyötä ja jos tehdään, milloin ja kuinka paljon.
Yleishyödylliseen hankehakemukseen vaadittavat liitteet:
eritelty kustannusarvio (mahdollisimman tarkka)
eritelty rahoitussuunnitelma (ml. se, miten hankkeen välirahoitus järjestetään)
tosite yksityisestä rahoituksesta (esim. tiliote tai lainatarjous)
PRH:lta tilattu ajantasainen yhdistysrekisteriote
PRH:lta tilatut yhdistyksen voimassaolevat säännöt
selvitys hakijan taloudellisesta tilanteesta, esim. viimeisin tilinpäätös
allekirjoitettu pöytäkirjanote siitä kokouksesta, jossa hankkeen hakemisesta on päätetty
verottajalta haettu ohjauspyyntö alv:n hyväksyttävyydestä hankkeessa, jos on alv-velvollinen osasta toimintaa TAI kaupparekisteristä tieto, että hakija ei ole arvonlisäverorekisterissä.
Lisäksi hankkeesta riippuen liitteiksi vaaditaan:
arvio talkootyön laadusta ja määrästä (lomake 3306F)
sopimukset (esim. maanomistajien kanssa)
jos hankkeessa on ohjausryhmä, sen jäsenten suostumukset
selvitys kustannusten kohtuullisuudesta (= tarjouskilpailu tai hintatason selvitys 2500–59 999 € hankinnoista, 60 000 € tai sen ylittävät hankinnat on kilpailutettava Hilma-järjestelmässä)
tarvittavat luvat ja ilmoitukset tai tarvittaessa viranomaisen ilmoitus siitä, että lupia ei tarvita (esim. sähköpostiviesti on riittävä dokumentti)
pääpiirustukset (rakennusalan ammattilaisen tekemät)
rakentamiseen liittyvät erikoissuunnitelmat (rakennusalan ammattilaisen tekemät)
rakennusselostus (rakennusalan ammattilaisen tekemä)
rakennusselostukseen perustuva kustannusarvio tai -laskelma (rakennusalan ammattilaisen tekemä)
kyläsuunnitelma, jossa on mainittu kylätalon korjaustarve.
Huomioi hakemusta tehdessäsi myös tämä:
Hakijan säännöllistä perustoimintaa ei tueta hankerahalla. Hakemuksesta pitää siksi ilmetä selvästi, mikä on hakijan perustoimintaa (= sitä mitä teette parhaillaan tai olette aikaisemmin tehneet) ja miten hanke eroaa siitä.
Leader-rahoituksella rahoitetaan ruohonjuuritason ideoista ja tarpeista kumpuavia hankkeita. Hakemuksessa pitää pystyä osoittamaan, että hanketta suunniteltaessa on kuunneltu ruohonjuuritasoa (yksittäisiä asukkaita, yhdistyksiä ja yrittäjiä) ja otettu heidän näkemyksensä huomioon.
Pohjois-Kymen Kasvu ry:n toimisto
puh. 040 586 1134
Pysy ajan tasalla sinun aluettasi koskevista asioista tilaamalla uutiskirjeemme.